钦定古今图书集成/明伦汇编/氏族典/第082卷 > 吴子骐
## 钦定古今图书集成/明伦汇编/氏族典/第082卷 > 吴子骐

按《明外史吴子骐传》：“子骐字九逵，贵阳人。万历中，举
于乡，为兴宁知县。天启时，安邦彦反，围贵阳。子骐以
母在城内，仓皇弃官归。崇祯十年，蛮贼阿乌谜叛，陷
大方城，逐守将总督朱燮元属子骐诣六广，走书召
诸目，晓以利害，果相率乞降。燮元上其功，优旨奖赏。
后张献忠死，其馀寇突至贵阳，子骐偕里人刘琯、杨”
元瀛等率乡兵扼贼，败之。贼来益众，战败被执，俱不
屈死。